text: Á Náttúruráðstevnuni, sum verður í Norðurlandahúsinum 3. oktober, kanst tú velja millum fimm áhugaverdar verkstovur. Les meira niðanfyri.
text: #000001
text: Á hesi verkstovu fer Jóna Ólavsdóttir at greiða stutt frá um norðurlendsku verkætlanina Náttúruloysnir og hvat náttúruloysnir eru. Síðan fer Sunnvør í Kongsstovu, námslektari í mýlalívsvísindum, at hava eina framløgu um hví “Vilt við vilja”, sum er vorðið sera kent uttanlands er eitt gott boð upp á, hvussu mann kann økja um lívmargfeldi. Til endans á hesi verkstovu fara vit at hoyra býargartnaran í Vága kommunu, Búgva Róin, vísa okkum á, hvussu hann hevur arbeitt við hesum.
text: #000002
text: Um tú hevur ein hava, trøð, bóndagarð ella annað, sum tú ynskir skal vera meira villur, so er hetta verkstovan fyri teg. Tit eru vælkomin at taka myndir við av økjum, sum tit ynskja skulu vera meira vill, soleiðis at mann saman kann koma við uppskotum til, hvat mann kann gera heima í sínum egna garði. Á verkstovuni ber eisini til at melda seg inn í nýggja Vilt við vilja-netverkið, sum verður stovnað á degnum.
text: #000003
text: Á hesari verkstovuni verður greitt frá um nýggja altjóða Kunming Montreal-lívmargfeldissáttmálan. Sáttmálin setur fleiri ambitiøs mál, sum skulu náast áðrenn ár 2030 - eitt nú, at vit skulu verja 30 % av náttúru á landi og á havinum. Men hvussu kann hetta síggja út í føroyskum høpi?
text: #000004
text: Á verkstovuni fáa luttakarar møguleika at siga sína hugsan um, hvussu Føroyar kunnu náa málunum í sáttmálanum.
text: #000005
text: Á hesi verkstovu fer Hjálmar Hátún at greiða frá Citizen science (borgaravísindi), og hvat tað er. Sum eitt dømi um Citizen science eru tey á Havstovuni í gongd við at fáa eitt tól, sum kann máta ymiskt í havinum m.a. salt, temperatur, dýpi. Hetta tól kunnu fólk so lána til at samla inn data, tá tey sjálvi fara á flot.
  Eitt annað dømi er appin eBird, har fólk úr øllum heiminum kunnu skráseta fuglar. Hetta kemur Diana Krossá Kongsbak frá Fuglafrøðifelagnum at greiða nærri frá.
  Vit viðmæla luttakarum at taka appina eBird niður áðrenn verkstovuna.
text: #000006
text: Um mann er á einum arbeiðsplássi, skúla ella bara heima, og vil læra eitt sindur um kompostskipan til størri brúk, og hvussu tað kann skipast, so er hetta verkstovan, har mann lærir tað. Skúlin á Løgmannabreyt byrjaði á heysti 2020 at gera eina kompostskipan fyri allan skúlan, har børnini eru við til at skilja rusk og læra eisini um skipanina.
  Á hesari verkstovuni fer Jón Kragesteen, varaskúlastjóri á Skúlanum við Løgmannabreyt, at greiða frá verkætlanini, og luttakarar fáa høvi at síggja skipanina og spyrja spurningar.
text: #000007
text: Youth for Arctic Nature (YAN) er ein altjóða vísindagrundað djóralívs- og umhvørvislæruverkætlan, ætlað børnum og ungum í aldrinum 5-30 ár. Málið er at eggja børnum og ungum at taka lut í kanningum av náttúru- og umhvørvisbroytingum í Arktis og subarktisku økjunum. Á hesari verkstovu verður greitt frá royndunum, sum tey á YAN hava við at skapa altjóða ungar náttúrutilknýtisbólkar, granskarar og lokalir felagsskapir sum fáast við djóralívsyvirvøku og náttúrulæruaktivitetir. Tey fara á hesi verkstovu m.a. at tosa um teirra náttúru-app, náttúruaktivitetir, tilknýti hjá børnum til natúrliga heimin, um at samla dáta, og náttúrupedagogikk.
text: #000008
text: *Hendan verkstovan verður á enskum.
text: #000009
text: Eg vil fegin frætta nýtt frá FNU:
text: #000010